
Referat de specialitate



Inspectorul asistent cu atribuții în asistența socială din cadrul Compartimentului de asistență socială din aparatul de specialitate al primarului comunei Aroneanu, judeţul Iaşi, doamna Vasiliu Elena, solicită Consiliului Local  Aroneanu aprobarea: „ modificării Anexei nr. 2 la Hotărârea Consiliului Local Aroneanu nr. 119 din 28 octombrie 2021 cu privire la înființarea serviciului social  „Unitate de Îngrijire la Domiciliu Sf. Pantelimon”, destinat persoanelor vârstnice din comuna Aroneanu” în conformitate cu prevederile legale în materie, raport întocmit în temeiul prevederilor art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile: Standardul S1.1 Modulul V  Anexa 8 din Ordinului 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale;  
În fapt, pentru clarificarea condițiilor de acordare a serviciului și respectării criteriilor de capacitate ale acestuia este necesară modificarea următoarelor prevederi:
	După alineatul (5) al articolului 6 se vor mai introduce 2 alineate, (6) și (7), care vor avea următorul conținut
1.  „(6) Capacitatea serviciului social „Unitate de Îngrijire la Domiciliu Vârstnici Sfântul Pantelimon” este de 5 locuri”;
1. „(7) Perioada contractuală de acordarea a serviciilor disponibile prin serviciul social „Centrul de Zi pentru Vârstnici  Sfântul Pantelimon” este de maxim 7 luni, cu posibilitatea de prelungire, în cazul neîndeplinirii obiectivelor propuse în planul de intervenție”.


 Întocmit,
 
Inspector cu atribuții în asistența socială-
VASILIU ELENA

